LV Eiropas Savienības Oficiālais Vēstnesis L 384/22

PADOMES LĒMUMS

(2004. gada 19. novembris)

attiecībā uz Nolīguma slēgšanu starp Eiropas Kopienu un Ukrainas valdību par noteiktu tērauda izstrādājumu tirdzniecību

(2004/895/EK)

EIROPAS SAVIENĪBAS PADOME,

ņemot vērā Eiropas Kopienas dibināšanas līgumu un jo īpaši tā 133. pantu saistībā ar 300. panta 2. punktu,

ņemot vērā Komisijas priekšlikumu,

tā kā:

(1) Partnerības un sadarbības nolīgums starp Eiropas Kopienām un to dalībvalstīm un Ukrainu (1) ir stājies spēkā 1998. gada 1. martā.

(2) Partnerības un sadarbības nolīguma 22. panta 1. punkts nosaka, ka noteiktu tērauda izstrādājumu tirdzniecību reglamentē minētā nolīguma III sadaļa, izņemot tās 14. pantu, un atsevišķs nolīgums.

(3) Laikposmā no 1995. gada līdz 2001. gadam par noteiktu tērauda izstrādājumu tirdzniecību bija noslēgti nolīgumi starp Pusēm, un 2002., 2003. un 2004. gadā attiecībā uz to pastāvēja īpaši pasākumi. Tāpēc attiecībā uz 2004. gadu tos būtu lietderīgi aizstāt ar turpmāku nolīgumu, kurā būtu ņemta vērā Pušu attiecību attīstība.

(4) Nolīgums būtu jāapstiprina,

IR PIEŅĒMUSI ŠO LĒMUMU.

1. pants

1. Ar šo Kopienas vārdā tiek apstiprināts Nolīgums starp Eiropas Kopienu un Ukrainas valdību par noteiktu tērauda izstrādājumu tirdzniecību.

2. Nolīguma teksts ir pievienots šim lēmumam.

2. pants

Ar šo Padomes priekšsēdētājs tiek pilnvarots norīkot vienu vai vairākas personas, kas ir tiesīgas parakstīt nolīgumu, lai radītu saistības Kopienai.

Briselē, 2004. gada 19. novembrī Padomes vārdā — priekšsēdētājs J. P. H. DONNER

(1) OV L 49, 19.2.1998., 3. lpp.

LV Eiropas Savienības Oficiālais Vēstnesis L 384/23

NOLĪGUMS

starp Eiropas Kopienu un Ukrainas valdību par noteiktu tērauda izstrādājumu tirdzniecību

EIROPAS KOPIENA, turpmāk “Kopiena”,

no vienas puses, un

UKRAINAS VALDĪBA,

no otras puses,

abas kopā turpmāk “Puses”,

TĀ KĀ Partnerības un sadarbības nolīgums starp Eiropas Kopienām un to dalībvalstīm un Ukrainu stājās spēkā 1998. gada 1. martā;

VĒLOTIES starp Kopienu un Ukrainu veicināt noteiktu tērauda izstrādājumu sakārtotu un taisnīgu tirdzniecību;

TĀ KĀ Partnerības un sadarbības nolīguma 22. panta 1. punkts nosaka, ka noteiktu tērauda izstrādājumu tirdzniecību reglamentē minētā nolīguma III sadaļa, izņemot tās 14. pantu, un atsevišķs nolīgums;

ŅEMOT VĒRĀ to, kā norit Ukrainas pievienošanās Pasaules Tirdzniecības organizācijai (PTO), kā arī Kopienas atbalstu Ukrainas integrācijai starptautiskajā tirdzniecības sistēmā;

TĀ KĀ laikposmā no 1995. gada līdz 2001. gadam par noteiktu tērauda izstrādājumu tirdzniecību bija noslēgti nolīgumi starp Pusēm, un 2002., 2003. un 2004. gadā attiecībā uz to pastāvēja īpaši pasākumi. Tāpēc attiecībā uz 2004. gadu tos būtu lietderīgi aizstāt ar turpmāku nolīgumu, kurā būtu ņemta vērā Pušu attiecību attīstība;

TĀ KĀ Puses vēlreiz apliecina savu apņemšanos panākt, tiklīdz nosacījumi būs izpildīti, pilnīgu tirdzniecības liberalizāciju attiecībā uz tērauda izstrādājumiem, uz ko attiecas šis nolīgums;

TĀ KĀ paralēli šim nolīgumam ogļu un tērauda kontaktgrupā, kā paredzēts Partnerības un sadarbības nolīguma 22. panta 2. punktā, būtu jāīsteno Pušu sadarbība attiecībā uz tērauda rūpniecību, tostarp atbilstīga informācijas apmaiņa,

IR VIENOJUŠĀS PAR TURPMĀKO.

1. pants

1. Šis nolīgums attiecas uz tādu tērauda izstrādājumu tirdzniecību, kuri uzskaitīti šā nolīguma I pielikumā un kuru izcelsme ir kādā no Pusēm.

2. Uz tādu tērauda izstrādājumu tirdzniecību, kas nav uzskaitīti šā nolīguma I pielikumā, kvantitatīvie limiti neattiecas, un to reglamentē Partnerības un sadarbības nolīguma attiecīgie noteikumi, jo īpaši noteikumi par antidempinga procedūrām un aizsardzības pasākumiem.

3. Uz visiem jautājumiem, ko neaptver šis nolīgums, attiecas Partnerības un sadarbības nolīguma atbilstīgie noteikumi.

2. pants

1. Puses vienojas noteikt un šā nolīguma spēkā esamības laikā saglabāt kvantitatīvus pasākumus, ar ko nosaka šā nolīguma II pielikumā paredzētos limitus attiecībā uz I pielikumā uzskaitīto izstrādājumu eksportu no Ukrainas uz Kopienu. Uz šādu eksportu attiecas divkāršās pārbaudes sistēma, kā noteikts šā nolīguma A protokolā (turpmāk “A protokols”).

2. Puses vēlreiz apliecina savu apņemšanos panākt, tiklīdz būs radīti priekšnosacījumi, pilnīgu tirdzniecības liberalizāciju attiecībā uz I pielikumā uzskaitītajiem tērauda izstrādājumiem.

3. No 2004. gada 1. janvāra līdz dienai, kad stājas spēkā šis nolīgums, attiecībā uz I pielikumā ietvertajām izstrādājumu grupām daudzumus, uz ko attiecas Kopienas izsniegtās importa atļaujas, pamatojoties uz Padomes 2003. gada 15. decembra Lēmumu 2003/893/EK, atskaita no II pielikumā paredzētajiem kvantitatīvajiem limitiem.

4. Tādu daudzumu imports, kuri pārsniedz II pielikumā noteiktos daudzumus, ir atļauts gadījumā, ja Kopienas rūpniecība nespēj apmierināt iekšējo pieprasījumu un ja tā rezultātā rodas viena vai vairāku I pielikumā uzskaitīto izstrādājumu nepietiekamība. Apspriešanās notiek nekavējoties pēc jebkuras Puses pieprasījuma, lai noteiktu nepietiekamības līmeni. Ņemot vērā apspriešanās rezultātus un pamatojoties uz objektīviem pierādījumiem, Kopiena sāk savas iekšējās procedūras, lai palielinātu II pielikumā noteiktos daudzumus.

5. Ikviena puse var jebkurā laikā pieprasīt apspriešanos par:

— kvantitatīvo ierobežojumu apjomus, kas noteikti II pielikumā, ja apstākļi attiecībā uz I pielikumā uzskaitītajiem izstrādājumiem ir būtiski pasliktinājušies vai uzlabojušies,

— iespēju pārcelt neizmantotos apjomus, kas noteikti II pielikumā, no neizmantotām izstrādājumu grupām uz citām grupām.

3. pants

1. Lai I pielikumā uzskaitītos izstrādājumus importētu Kopienas muitas teritorijā laišanai brīvā apgrozībā, ir jāuzrāda eksporta licence, ko izsniegušas Ukrainas iestādes, un izcelsmes apliecinājums saskaņā ar A protokola nosacījumiem.

2. Šā nolīguma II pielikumā noteiktie kvantitatīvie ierobežojumi neattiecas uz I pielikumā uzskaitīto izstrādājumu importu Kopienas muitas teritorijā, ja tie Kopienas kontroles administratīvās sistēmas ietvaros ir deklarēti reeksportam ārpus Kopienas tādā pat stāvoklī vai pēc pārstrādes.

4. pants

1. Lai divkāršās pārbaudes sistēmu padarītu pēc iespējas efektīvāku un samazinātu ļaunprātīgas izmantošanas un krāpšanas iespējas:

— Kopienas iestādes līdz katra mēneša 28. datumam informē Ukrainas iestādes par importa atļaujām, kas izsniegtas iepriekšējā mēnesī;

— Ukrainas iestādes līdz katra mēneša 28. datumam informē Kopienas iestādes par eksporta atļaujām, kas izsniegtas iepriekšējā mēnesī.

Jebkādu būtisku neatbilstību gadījumā, ņemot vērā laika faktoru attiecībā uz šādu informāciju, ikviena Puse var pieprasīt apspriešanos, kas jāsāk nekavējoties.

2. Neskarot 1. pantu, un nolūkā nodrošināt efektīvu šī nolīguma darbību, Puses vienojas veikt visus nepieciešamos pasākumus, lai novērstu, izmeklētu un veiktu visus nepieciešamos juridiskos un/vai administratīvos pasākumus pret apiešanu, jo īpaši veicot pārkraušanu, pāradresāciju, nepatiesu izcelsmes valsts vai vietas deklarēšanu, viltojot dokumentus, veicot nepatiesu preču daudzuma, apraksta vai klasifikācijas deklarēšanu. Tādējādi Puses vienojas noteikt nepieciešamās tiesiskās normas un administratīvās procedūras, kas ļauj veikt efektīvus pasākumus pret šādu apiešanu, kas ietver juridiski saistošu soda pasākumu pieņemšanu pret iesaistītajiem eksportētājiem un/vai importētājiem.

3. Ja kāda Puse, pamatojoties uz pieejamo informāciju, uzskata, ka šis nolīgums tiek apiets, tā var pieprasīt apspriešanos ar otru Pusi, kas notiek nekavējoties.

4. Atkarībā no 3. punktā minētās apspriešanās rezultātiem, Ukrainas valdība kā piesardzības līdzekli, un ja to pieprasa Kopiena, veic visus nepieciešamos pasākumus, lai nodrošinātu, ka gadījumā, ja tiek sniegti pietiekami pierādījumi par apiešanu, veic kvantitatīvo limitu koriģēšanu, par ko varētu tikt panākta vienošanās pēc 3. punktā minētās apspriešanās, attiecībā uz kalendāro gadu, kurā pieprasīta 3. punktā minētā apspriešanās, vai attiecībā uz nākamo kalendāro gadu, ja pirmā minētā kalendārā gada ierobežojumi ir pilnībā izmantoti.

5. Ja 3. punktā minētās apspriešanās gaitā Puses nespēj panākt abpusēji apmierinošu risinājumu, tad gadījumā, ja ir pietiekami pierādījumi tam, ka I pielikumā uzskaitītie izstrādājumi, kuru izcelsme ir Ukrainā, ir importēti, apejot šo nolīgumu, Kopienai ir tiesības salīdzināt attiecīgos daudzumus ar kvantitatīvajiem ierobežojumiem, kas noteikti II pielikumā.

6. Ja Puses 3. punktā minētās apspriešanās laikā nespēj panākt abpusēji pieņemamu risinājumu, tad gadījumā, ja ir pietiekami pierādījumi tam, ka ir nepatiesi deklarēti daudzumu apraksti vai klasifikācija, Kopienai ir tiesības atteikties no konkrēto izstrādājumu importa.

7. Puses vienojas pilnībā sadarboties, lai novērstu un efektīvi risinātu visas problēmas, ko rada šā nolīguma apiešana.

5. pants

1. Kvantitatīvos ierobežojumus, kas saskaņā ar šo nolīgumu noteikti I pielikumā uzskaitīto tērauda izstrādājumu importam Kopienā, Kopiena nesadala reģionālās daļās.

2. Puses sadarbojas, lai novērstu pēkšņas un nelabvēlīgas izmaiņas parastajās tirdzniecības plūsmās uz Kopienu. Ja parastajā tirdzniecības plūsmā rastos pēkšņas un nelabvēlīgas izmaiņas (tostarp reģionālā koncentrācija vai tradicionālo pircēju zaudēšana), Kopienai būs tiesības pieprasīt apspriešanos, lai rastu pieņemamu problēmas risinājumu. Šāda apspriešanās notiek nekavējoties.

3. Ukraina cenšas nodrošināt, ka I pielikumā uzskaitīto izstrādājumu eksports uz Kopienu tiek sadalīts gada laikā cik vienmērīgi vien iespējams. Ja radīsies pēkšņs un nelabvēlīgs importa pieaugums, Kopienai būs tiesības pieprasīt apspriešanos, lai rastu pieņemamu problēmas risinājumu. Šāda apspriešanās notiek nekavējoties.

4. Papildus 3. punktā noteiktajam pienākumam, un neskarot 2. panta 7. punktā paredzēto apspriešanos, gadījumā, kad Ukrainas iestāžu izsniegtās licences ir sasniegušas 90 % no kvantitatīvajiem ierobežojumiem, ikviena no Pusēm var pieprasīt apspriešanos. Šāda apspriešanās notiek nekavējoties. Atkarībā no šādas apspriešanās rezultātiem, Ukrainas iestādes var turpināt izsniegt eksporta licences I pielikumā uzskaitītajiem izstrādājumiem, ar nosacījumu, ka tās nepārsniedz II pielikumā noteiktos daudzumus.

6. pants

1. Ja kādu no I pielikumā uzskaitītajiem izstrādājumiem no Ukrainas importē Kopienā saskaņā ar tādiem nosacījumiem, kas izraisa vai var izraisīt būtisku kaitējumu līdzīgu izstrādājumu ražotājiem Kopienā, Kopiena sniedz Ukrainai visu attiecīgo informāciju, lai rastu risinājumu, kas ir pieņemams abām Pusēm. Puses apspriešanos uzsāk nekavējoties.

2. Ja 1. punktā minētās apspriešanās rezultātā 30 dienu laikā pēc Kopienas pieprasījuma veikt apspriešanos netiek panākta vienošanās, Kopiena var īstenot savas tiesības veikt aizsardzības pasākumus saskaņā ar Partnerības un sadarbības nolīgumu.

3. Neskarot šā nolīguma noteikumus, piemēro Partnerības un sadarbības nolīguma 19. pantu.

7. pants

1. Šajā nolīgumā ietverto izstrādājumu klasifikācija pamatojas uz Kopienas tarifu un statistisko nomenklatūru (turpmāk “Kombinētā nomenklatūra” vai saīsinātā formā “KN”). Nekādi Kombinētās nomenklatūras grozījumi, kas attiecībā uz I pielikumā uzskaitītajiem izstrādājumiem tiek izdarīti saskaņā ar Kopienā spēkā esošajām procedūrām, vai jebkādi lēmumi par preču klasifikāciju nesamazina II pielikumā noteiktos izstrādājumu kvantitatīvos ierobežojumus.

2. Šajā nolīgumā ietverto izstrādājumu izcelsmi nosaka saskaņā ar Kopienā spēkā esošajiem noteikumiem. Ukrainas valdību informē par jebkādiem izcelsmes noteikumu grozījumiem, un tie nesamazina šajā nolīgumā noteiktos kvantitatīvos ierobežojumus. Iepriekšminēto izstrādājumu izcelsmes kontroles procedūras ir noteiktas A protokolā.

8. pants

1. Neskarot periodisku informācijas apmaiņu attiecībā uz eksporta licencēm un importa atļaujām, kas noteiktas 4. panta 1. punktā, Puses vienojas ik pēc noteikta laika — ņemot vērā īsāko laiku, kurā attiecīgo informāciju ir iespējams sagatavot — apmainīties ar pieejamo statistisko informāciju attiecībā uz I pielikumā uzskaitīto izstrādājumu tirdzniecību, un šāda informācija aptver eksporta licences un importa atļaujas, kas izdotas saskaņā ar 3. pantu, kā arī importa un eksporta statistiku attiecībā uz attiecīgajiem izstrādājumiem.

2. Ikviena Puse var pieprasīt apspriešanos gadījumā, ja ir jebkādas būtiskas atšķirības savstarpēji sniegtajā informācijā.

9. pants

1. Neskarot noteikumus par apspriešanos, kas iepriekšējos pantos paredzēta attiecīgā uz noteiktiem apstākļiem, pēc jebkuras Puses pieprasījuma apspriešanās notiek par jebkādām problēmām, kas izriet no šā nolīguma piemērošanas. Jebkura apspriešanās notiek sadarbības garā un ar vēlmi atrisināt Pušu starpā radušās domstarpības.

2. Ja šis nolīgums nosaka, ka apspriešanās notiek nekavējoties, Puses apņemas veikt visu iespējamo, lai nodrošinātu, ka tas tiek panākts.

3. Jebkādu citu apspriešanos reglamentē šādi noteikumi:

— ikvienu pieprasījumu apspriesties otrai Pusei nosūta rakstiski,

— attiecīgā gadījumā pieprasījumam pēc pieņemama laika pievieno ziņojumu, kurā izklāstīti apspriešanās iemesli,

— apspriešanās sākas viena mēneša laikā pēc pieprasījuma saņemšanas,

— apspriešanās gaitā abpusēji pieņemamu rezultātu tiecas panākt viena mēneša laikā no to sākuma, ja vien šis laiks netiek pagarināts, abām Pusēm vienojoties.

10. pants

1. Šis nolīgums stājas spēkā tā parakstīšanas dienā. To piemēro līdz 2004. gada 13. decembrim, ņemot vērā jebkādus grozījumus, par ko Puses vienojas, un ja vien tas netiek denonsēts saskaņā ar šā panta 3. punktu.

2. Jebkura Puse var jebkurā laikā ierosināt grozījumus šajā nolīgumā, kuriem ir nepieciešama abu Pušu piekrišana un kuri stājas spēkā saskaņā ar Pušu vienošanos.

3. Jebkura Puse var denonsēt šo nolīgumu, ar nosacījumu, ka par to tiek paziņots vismaz sešus mēnešus iepriekš. Šādā gadījumā nolīgums zaudē spēku, beidzoties paziņojuma termiņam, un šajā nolīgumā paredzētos ierobežojumus proporcionāli samazina līdz dienai, kad stājas spēkā denonsēšana, ja vien Puses, savstarpēji vienojoties, nenolemj citādi.

4. Šim nolīgumam pievienotaisI un II pielikums, 1., 2., 3. un 4. deklarācija, saskaņotais protokols un A protokols ir šā nolīguma sastāvdaļa.

11. pants

Šis nolīgums ir sastādīts divos eksemplāros angļu, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, slovāku, slovēņu, somu, ungāru, vācu, zviedru un ukraiņu valodā; visi teksti ir vienlīdz autentiski.

Hecho en Bruselas, el V Bruselu dne Udfærdiget i Bruxelles den Geschehen zu Brüssel am Brüsselis 'Eγινε στην Βρυξέλλες, στις Done at Brussels, Fait à Bruxelles, le Fatto a Bruxelles, addì Briselē, Priimta Briuselyje Kelt Brüsszelben, Magħmul fi Brussel, Gedaan te Brussel, Sporządzono w Brukseli, dnia Feito em Bruxelas, V Bruseli V Bruslju, Tehty Brysselissä Udfärdat i Bryssel den Вчинено в м. Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Eυρωπαϊκή Koινóτητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vardu Az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Za Európske spoločenstvo Za Evropsko skupnost Euroopan yhteisön puolesta För Europeiska gemenskapen За Eвропейське Спiвтовариство За Кабiнет Мiнiстрiв Украïни

PIELIKUMS I

SA velmēti izstrādājumi loksnēs

SA1. (ruļļi)

7208100000

7208250000

7208260000

7208270000

7208360000

7208370010

7208370090

7208380010

7208380090

7208390010

7208390090

7211140010

7211190010

7219110000

7219121000

7219129000

7219131000

7219139000

7219141000

7219149000

7225200010

7225301000

7225309000

SA2. (smagas plāksnes)

7208400010

7208512010

7208512091

7208512093

7208512097

7208512098

7208519110

7208519190

7208519810

7208519891

7208519899

7208522010

7208522090

7208528010

7208528090

7208530010

7211130000

7225401210

7225401220

7225404010

7225404090

7225406000

7225990010

SA3. (citi velmēti izstrādājumi loksnēs)

7208400090

7208530090

7208540010

7208540090

7208900010

7209150000

7209161000

7209169000

7209171000

7209179000

7209181000

7209189100

7209189900

7209250000

7209261000

7209269000

7209271000

7209279000

7209281000

7209289000

7209900010

7210110010

7210122010

7210128010

7210200010

7210300010

7210410010

7210490010

7210500010

7210610010

7210690010

7210701010

7210708010

7210903010

7210904010

7210908091

7211140090

7211190090

7211232010

7211233010

7211233091

7211238010

7211238091

7211290010

7211900011

7212101000

7212109011

7212200011

7212300011

7212402010

7212402091

7212408011

7212502011

7212503011

7212504011

7212506111

7212506911

7212509015

7212509017

7212600011

7212600091

7219211000

7219219000

7219221000

7219229000

7219230000

7219240000

7219310010

7219310090

7219321000

7219329010

7219329090

7219331000

7219339010

7219339090

7219341000

7219349010

7219349090

7219351000

7219359010

7219359090

7225401290

7225409000

SB. Garie izstrādājumi

SB1. (stieņi)

7207198010

7207208010

7216311010

7216311090

7216319010

7216319090

7216321100

7216321900

7216329100

7216329900

7216331000

7216339000

SB2. (stieples)

7213100000

7213200000

7213911000

7213912000

7213914100

7213914900

7213917000

7213919000

7213991000

7213999000

7221001000

7221009000

7227100000

7227200000

7227901000

7227905000

7227909500

SB3. (citi garie izstrādājumi)

7207191210

7207191291

7207191299

7207205210

7207205291

7207205299

7214200000

7214300000

7214911000

7214919000

7214991000

7214993100

7214993900

7214995000

7214997100

7214997900

7214999500

7215900010

7216100000

7216210000

7216220000

7216401000

7216409000

7216501000

7216509100

7216509900

7216990010

7218992000

7222111100

7222111900

7222118100

7222118900

7222191000

7222199000

7222309710

7222401000

7222409010

7224900295

7224903100

7224903800

7228102010

7228102090

7228201010

7228201091

7228209110

7228209190

7228302000

7228304100

7228304900

7228306100

7228306900

7228307000

7228308900

7228602010

7228608010

7228701000

7228709010

7228800010

7228800090

7301100000

II PIELIKUMS

KVANTITATĪVIE IEROBEžOJUMI

(tonnas) Izstrādājumi 2004 SA. velmēti izstrādājumi loksnēs SA1. ruļļi 80 007 SA2. smagas plāksnes 230 879 SA3. citi velmēti izstrādājumiloksnēs 66 608 SB. Garie izstrādājumi SB1. stieņi 13 481 SB2. stieples 93 679 SB3. citi garie izstrādājumi 122 170

Piezīme: SA un SB ir “kategorijas”.

SA1, SA2, SA3, SB1, SB2 un SB3 ir “izstrādājumu grupas”.

SASKAŅOTAIS PROTOKOLS

Saistībā ar Nolīgumu starp Eiropas Kopienu un Ukrainu par noteiktu tērauda izstrādājumu tirdzniecību, kas noslēgts Briselē, 2004. gada 22. novembris, Puses vienojas, ka

— lai īstenotu 4. panta 1. punktā paredzēto informācijas apmaiņu attiecībā uz eksporta licencēm un importa atļaujām, Puses — papildus informācijai par Kopienu kopumā — sniegs šādu informāciju arī par dalībvalstīm,

— kamēr 5. panta 2. punktā paredzētā apspriešanās nav beigusies ar pieņemamiem rezultātiem, Ukrainas valdība pēc Kopienas pieprasījuma sadarbosies, neizsniedzot eksporta licences, kas vēl vairāk padziļinātu problēmas, kuras rodas no pēkšņām un nelabvēlīgām izmaiņām parastajā tirdzniecības plūsmā, un

— Ukrainas valdība pievērsīs atbilstīgu uzmanību Kopienas mazo reģionālo tirgu jūtīgajam raksturam gan attiecībā uz to tradicionālajām vajadzībām pēc izejvielām, gan izvairīšanos no reģionālām koncentrācijām.

A PROTOKOLS

I SADAĻA

KLASIFIKĀCIJA

1. pants

1. Kopienas kompetentās iestādes apņemas informēt Ukrainu par jebkādām Kombinētās nomenklatūras (KN) izmaiņām attiecībā uz izstrādājumiem, kas iekļauti šajā nolīgumā, pirms to stāšanās spēkā Kopienā.

2. Kopienas kompetentās iestādes apņemas informēt Ukrainas kompetentās iestādes par jebkādu lēmumu saistībā ar izstrādājumu, kas iekļauti šajā nolīgumā, klasifikāciju ne vēlāk kā viena mēneša laikā pēc to apstiprināšanas.

Šāds apraksts ietver:

a) attiecīgo izstrādājumu aprakstu;

b) atbilstīgos KN kodus;

c) iemeslus, kas bijuši pamatā lēmumam.

3. Gadījumā, ja lēmuma par klasifikāciju rezultātā tiek mainīta jebkāda šajā nolīgumā ietvertā izstrādājuma klasifikācijas prakse, Kopienas kompetentās iestādes par to paziņo 30 dienās pēc Kopienas paziņojuma, pirms lēmuma stāšanās spēkā. Izstrādājumi, kas ir nosūtīti pirms lēmuma stāšanās spēkā, ir pakļauti iepriekšējai klasifikācijas praksei, ar nosacījumu, ka attiecīgās preces tiek uzrādītas importēšanai Kopienā 60 dienu laikā pēc minētās dienas.

4. Gadījumā, ja Kopienas lēmums par klasifikāciju, kura rezultātā tiek mainīta jebkāda šajā nolīgumā ietverto izstrādājumu klasifikācijas prakse, ietekmē kategoriju, uz kuru attiecas kvantitatīvie limiti, Puses vienojas sākt apspriešanos saskaņā ar procedūrām, kas aprakstītas nolīguma 9. panta 3. punktā, lai tiktu pildītas nolīguma 7. panta 1. punktā ietvertās saistības.

5. Gadījumā, ja Ukrainas un Kopienas kompetento iestāžu uzskati par nolīgumā ietverto izstrādājumu klasifikācijas praksi ir atšķirīgi brīdī, kad tie tiek importēti Kopienā, izstrādājumu klasifikācija tiek provizoriski balstīta uz norādījumiem, ko sniedz Kopiena, atkarībā no apspriešanās, kas notiek atbilstoši 9. pantam, nolūkā panākt vienošanos par noteiktu konkrēto izstrādājumu klasifikāciju.

II SADAĻA

IZCELSME

2. pants

1. Izstrādājumiem, kuru izcelsme ir Ukrainā, saskaņā ar spēkā esošajiem Kopienas noteikumiem par eksportu uz Kopienu atbilstoši pasākumiem, kas noteikti nolīgumā, ir jābūt pievienotam Ukrainas izcelsmes sertifikātam, kas atbilst paraugam, kurš pievienots šim protokolam.

2. Izcelsmes sertifikāts ir jāapstiprina Ukrainas iestādēm, kas saskaņā ar Ukrainas tiesību aktiem ir attiecīgi pilnvarotas, lai apliecinātu, ka konkrētos izstrādājumus var uzskatīt par Ukrainas izcelsmes izstrādājumiem.

3. pants

Izcelsmes sertifikāts tiek izdots tikai pamatojoties uz iesniegumu, ko rakstiski ir iesniedzis eksportētājs vai eksportētāja vārdā tā pilnvarotais pārstāvis. Ukrainas iestādes, kas saskaņā ar Ukrainas tiesību aktiem ir attiecīgi pilnvarotas, apliecina, ka izcelsmes sertifikāts ir pareizi aizpildīts, un šajā nolūkā tās pieprasa jebkādus dokumentārus pierādījumus vai arī veic pārbaudi, ko tās uzskata par nepieciešamu.

4. pants

Paša fakta dēļ, ka atklāta nenozīmīga neatbilstība starp informāciju, kas sniegta izcelsmes sertifikātā un muitā iesniegtajos dokumentos izstrādājumu eksporta formalitāšu nokārtošanai sertifikātā sniegtās ziņas netiek apšaubītas.

III SADAĻA

IZSTRĀDĀJUMU, UZ KURIEM ATTIECAS KVANTITATĪVIE LIMITI, DIVKĀRŠĀS PĀRBAUDES SISTĒMA

I IEDAĻA

Eksports

5. pants

1. Attiecīgās Ukrainas iestādes izsniedz eksporta licenci visiem nolīgumā iekļauto tērauda izstrādājumu sūtījumiem no Ukrainas, nepārsniedzot limitus, kas noteikti nolīguma II pielikumā.

6. pants

1. Eksporta licence atbilst paraugam, kas pievienots šim protokolam, un ir derīga eksportam visā Kopienas muitas teritorijā.

2. Katrā eksporta licencē, cita starpā, ir jābūt norādītam, ka konkrēto izstrādājumu daudzums tiek ir salīdzināts ar atbilstošo kvantitatīvo limitu, kas nolīguma II pielikumā noteikts konkrētajam izstrādājumam.

7. pants

Kopienas kompetentās iestādes ir nekavējoties jāinformē par jebkādas izsniegtas eksporta licences atsaukšanu vai grozīšanu.

8. pants

1. Eksports tiek salīdzināts ar kvantitatīvajiem limitiem, kas noteikti tam gadam, kurā ir veikta preču nosūtīšana pat tad, ja eksporta licence ir izsniegta pēc šādas nosūtīšanas.

2. Lai piemērotu 1. punktu, preču nosūtīšanu uzskata par notikušu dienā, kad tās ir iekrautas eksportēšanas transportā.

9. pants

Eksporta licences iesniegšanai, piemērojot 11. pantu, jānotiek ne vēlāk kā tā gada 31. martā, kas seko gadam, kurā licencē iekļautas preces ir nosūtītas.

II IEDAĻA

Imports

10. pants

1. Izstrādājumu grupām, kas iekļautas šā nolīguma I pielikumā, apjomi, uz ko attiecas Kopienas izsniegtās importa atļaujas, pamatojoties uz Padomes 2003. gada 15. decembra Lēmumu 2003/893/EK, no 2004. gada 1. janvāra līdz brīdim, kad stājas spēkā šis nolīgums, tiks atskaitīti no kvantitatīvajiem limitiem, kas noteikti II pielikumā.

2. Lai laistu brīvā apgrozībā Kopienā tērauda izstrādājumus, uz kuriem attiecas kvantitatīvie ierobežojumi, ir jāiesniedz importa atļauja.

11. pants

1. Kopienas kompetentās iestādes izsniedz iepriekšējā 10. panta 2. punktā minētās importa atļaujas desmit darbadienās no dienas, kad importētājs ir iesniedzis atbilstošās eksporta licences oriģinālu.

2. Importa atļaujas ir derīgas četrus mēnešus no to izsniegšanas importēšanai visā Kopienas muitas teritorijā.

3. Kopienas kompetentās iestādes anulē jau izsniegtu importa atļauju ikreiz, kad tiek atsaukta atbilstošā eksporta licence. Tomēr, ja Kopienas kompetentās iestādes tiek informētas par eksporta licences atsaukšanu vai anulēšanu tikai pēc izstrādājumu laišanas brīvā apgrozībā Kopienā, attiecīgie daudzumi tiek salīdzināti ar limitiem, kas noteikti šim izstrādājumam.

12. pants

Ja Kopienas kompetentās iestādes konstatē, ka kopējais daudzums, uz ko attiecas eksporta licences, ko izdevušas Ukrainas kompetentās iestādes, pārsniedz atbilstošo kvantitatīvo limitu, kas noteikts nolīguma II pielikumā iekļautajiem izstrādājumiem, Kopienas iestādes aptur turpmāku importa atļauju izsniegšanu izstrādājumiem, uz ko attiecas konkrētais kvantitatīvais limits. Šādā gadījumā Kopienas kompetentās iestādes nekavējoties informē Ukrainas iestādes, un nekavējoties tiek sākta apspriešanās, kas paredzēta Nolīguma 9. panta 2. punktā.

IV SADAĻA

EKSPORTA LICENČU UN IZCELSMES SERTIFIKĀTU FORMA UN SAGATAVOŠANA, UN VISPĀRĒJIE NOSACĪJUMI ATTIECĪBĀ UZ EKSPORTU UZ KOPIENU

13. pants

1. Eksporta licencei un izcelsmes sertifikātam var būt vairāki eksemplāri, ko atbilstīgi norāda. Tos tiek izsniedz angļu valodā. Ja tās aizpilda ar roku, ierakstiem jābūt izdarītiem ar tinti un drukātiem burtiem.

Šo dokumentu izmēri ir 210 x 297 mm. Izmantotais papīrs ir balts rakstāmpapīrs, līmēts, kas nesatur mehānisko celulozi un sver ne mazāk par 25 g/m2. Ja dokumentam ir vairāki eksemplāri, tikai pirmajam eksemplāram, kas oriģināls, ir jābūt apdrukātam ar gijošēta parauga fonu. Uz šā eksemplāra ir skaidri jānorāda “oriģināls”, bet uz pārējiem eksemplāriem jānorāda “kopija”. Kompetentās Kopienas iestādes pieņem tikai oriģināleksemplārus, kas ir derīgi eksportam uz Kopienu saskaņā ar Nolīguma nosacījumiem.

2. Katram dokumentam ir standartizēts sērijas numurs, kas var būt vai nebūt drukāts, pēc kura dokumentu var identificēt.

Šis numurs sastāv no šādiem elementiem:

— diviem burtiem, kas apzīmē eksportētājvalsti, piemēram: UA,

— diviem burtiem, kas apzīmē paredzamo muitas kontroles dalībvalsti, šādi: BE = Beļģija CZ = Čehijas Republika DK = Dānija DE = Vācija EE = Igaunija EL = Grieķija ES = Spānija FR = Francija IE = Īrija IT = Itālija CY = Kipra LV = Latvija LT = Lietuva LU = Luksemburga HU = Ungārija MT = Malta NL = Nīderlande AT = Austrija PL = Polija PT = Portugāle SI = Slovēnija SK = Slovākija FI = Somija SE = Zviedrija GB = Apvienotā Karaliste;

— viencipara skaitļa, kas apzīmē konkrēto gadu, kurš atbilst gada pēdējam ciparam, piemēram, “3” par 2003. gadu,

— divciparu skaitļa no 01 līdz 99, kas apzīmē konkrētu ieinteresētu izdevēju iestādi eksportētājvalstī,

— piecciparu skaitļa, hronoloģiskā kārtībā no 00001 līdz 99999, kas tiek piešķirts paredzamajai muitas kontroles dalībvalstij.

14. pants

Eksporta licenci un izcelsmes sertifikātu var izdot pēc izstrādājumu, uz ko tie attiecas, nosūtīšanas. Šādos gadījumos uz tiem ir jābūt indosamentam “izdots retrospektīvi”.

15. pants

1. Eksporta licences vai izcelsmes sertifikāta nozagšanas, nozaudēšanas vai iznīcināšanas gadījumā, eksportētājs var lūgt Ukrainas iestādes, kas ir pilnvarotas izsniegt licences, vai Ukrainas iestādes, kas ir pilnvarotas izsniegt izcelsmes sertifikātus atbilstoši Ukrainas tiesību aktiem, attiecīgi izsniegt dublikātu, kas tiek sagatavots pamatojoties uz tā rīcībā esošajiem eksporta dokumentiem. Uz jebkura šāda sertifikāta vai licences dublikāta, kas tiek šādi izsniegts, ir jābūt uzrakstam “dublikāts”.

2. Uz dublikāta ir oriģinālās eksporta licences vai izcelsmes sertifikāta datums.

V SADAĻA

ADMINISTRATĪVĀ SADARBĪBA

16. pants

Puses cieši sadarbojas, lai ieviestu šī protokola nosacījumus. Šajā nolūkā abas Puses veicina kontaktus un uzskatu apmaiņu, tostarp tehniskos jautājumos.

17. pants

Lai nodrošinātu pareizu šā protokola piemērošanu, Puses piedāvā savstarpēju palīdzību izsniegto eksporta licenču un izcelsmes sertifikātu vai jebkādu sniegto paziņojumu autentiskuma un precizitātes pārbaudē atbilstoši šā protokola nosacījumiem.

18. pants

Ukraina nosūta Eiropas Kopienu Komisijai to Ukrainas kompetento iestāžu nosaukumus un adreses, kas ir pilnvarotas izsniegt un pārbaudīt eksporta licences vai izcelsmes sertifikātus, pievienojot izmantoto parakstu un zīmogu paraugus. Ukraina arī informē Komisiju par jebkādām šīs informācijas izmaiņām.

19. pants

1. Izlases kārtībā vai ik reizi, kad Kopienas kompetentām iestādēm ir pamatotas šaubas par izcelsmes sertifikāta vai eksporta licences īstumu vai par informācijas pareizību attiecībā uz konkrēto izstrādājumu patieso izcelsmi, tiek veikta turpmāka sertifikāta vai licences pārbaude.

2. Šajos gadījumos Kopienas kompetentās iestādes atdod atpakaļ izcelsmes sertifikātu vai eksporta licenci vai tās kopiju attiecīgajai Ukrainas iestādei, ja vajadzīgs, sniedzot pamatojumu par izmeklēšanas formu vai būtību. Ja ir iesniegts faktūrrēķins, šādu faktūrrēķinu vai tā kopiju pievieno sertifikātam vai licencei, vai to kopijām. Iestādes nosūta arī visu informāciju, kas ir tikusi piedāvāta, ierosinot, ka minētajā sertifikātā vai licencē sniegtās ziņas ir nepareizas.

3. Šā panta 1. punkts attiecas arī uz izcelsmes sertifikātu turpmāku pārbaudi, kas paredzēta šā protokola 2. pantā.

4. Turpmāko pārbaužu, kas veiktas atbilstoši 1. un 2. punktam, rezultāti tiek paziņoti Kopienas kompetentajām iestādēm, vēlākais, trīs mēnešu laikā. Paziņotajā informācijā norāda, vai apstrīdētais sertifikāts, licence vai deklarācija tiek piemērota precēm, kas faktiski tiek eksportētas, un vai preces ir piemērotas eksportam saskaņā ar nolīgumu. Pēc Kopienas pieprasījuma informācijā ir iekļautas visas dokumentācijas kopijas, kas nepieciešamas, lai pilnībā konstatētu faktus, tostarp preču patieso izcelsmi. Ja šādas pārbaudes atklātu sistemātiskas kļūdas izcelsmes sertifikātu lietošanā, Kopiena uz konkrēto izstrādājumu importu var attiecināt šā protokola 2. panta 1. punkta nosacījumus.

5. Turpmākas izcelsmes sertifikātu pārbaudes nolūkā attiecīgajām Ukrainas iestādēm ir jāglabā sertifikātu, kā arī jebkādu eksporta dokumentu, kas uz tiem attiecas, kopijas vismaz vienu gadu pēc nolīguma darbības beigām.

6. Šajā pantā noteiktās pārbaudes procedūras izlases veida izmantošana nav šķērslis konkrēto izstrādājumu laišanai brīvā apgrozībā.

20. pants

1. Gadījumā, ja pārbaudes procedūra, kas minēta 19. pantā, vai informācija, kas pieejama Kopienas vai Ukrainas kompetentajām iestādēm, norāda, ka ir apieti vai pārkāpti nolīguma nosacījumi, abas Puses cieši un ar atbilstīgu steidzamību sadarbojas, lai novērstu jebkādu apiešanu vai pārkāpumu.

2. Šajā nolūkā Ukrainas attiecīgās iestādes pēc savas iniciatīvas vai pēc Kopienas pieprasījuma veic atbilstošus pasākumus, vai arī nodrošina tādas izmeklēšanas veikšanu, attiecībā uz darījumiem, kas ir vai Kopienai šķiet tādas, kas apiet vai pārkāpj šo protokolu. Ukraina paziņo Kopienai šādas izmeklēšanas rezultātus, tostarp jebkādu citu noderīgu informāciju, kas ļauj konstatēt apiešanas vai pārkāpuma cēloņus, tostarp preču patieso izcelsmi.

3. Pēc Pušu vienošanās Kopienas norīkotās amatpersonas var piedalīties 2. punktā noteiktajā izmeklēšanā.

4. Īstenojot sadarbību, kas noteikta 1. punktā, Kopienas un Ukrainas kompetentās iestādes apmainās ar jebkādu informāciju, ko jebkura Puse uzskata par lietderīgu nolūguma apiešanas vai pārkāpuma novēršanā. Šāda apmaiņa var ietver informāciju par tirdzniecību ar izstrādājumu veidiem, kas ietverti nolīgumā starp Ukrainu un trešajām valstīm, jo īpaši, ja Kopienai ir pamatots iemesls uzskatīt, ka konkrētie izstrādājumi var šķērsot Ukrainas robežu pirms to importēšanas Kopienā. Pēc Kopienas pieprasījuma šāda informācija var ietvert visu saistīto dokumentu kopijas, ja tādas ir pieejamas.

5. Gadījumā, kad pietiekami pierādījumi liecina, ka šā protokola nosacījumi tiek apieti vai pārkāpti, Ukrainas un Kopienas kompetentās iestādes var vienoties par jebkādu pasākumu veikšanu, kas ir nepieciešami šādas apiešanas vai pārkāpuma atkārtošanās novēršanai.